wickkiey/tamil-wikipedia-chunked huggingface dataset:
# 2016 கோடைக்கால ஒலிம்பிக் விளையாட்டுப் போட்டிகள்

**2016 கோடைக்கால ஒலிம்பிக் விளையாட்டுப் போட்டிகள்**, (2016 Summer Olympics), அலுவல்முறையில் **31வது ஒலிம்பியாட்டின் விளையாட்டுக்கள் ** (Games of the XXXI Olympiad) அல்லது **ரியோ டி செனேரோ 2016 ஒலிம்பிக் விளையாட்டுக்கள்** ஆகத்து 5, 2016 முதல் ஆகத்து 21, 2016 வரை பிரேசிலின் இரியோ டி செனீரோ மாநகரத்தில் நடைபெற்ற உலக ஒலிம்பிக் விளையாட்டுக்களாகும். 2016 கோடைக்கால மாற்றுத்திறனாளர் ஒலிம்பிக் விளையாட்டுக்களும் இதே நகரத்தில் இதே குழுவின் மேற்பார்வையில் செப்டம்பர் 7 முதல் 18 வரை நடைபெற உள்ளன. அக்டோபர் 2, 2009 இல் கோபனாவன், டென்மார்க்கில் நடைபெற்ற பன்னாட்டு ஒலிம்பிக் குழுவின் 121ஆவது அமர்வில் போட்டிகளை நடத்தும் நகரமாக இரியோ டி செனீரோ அறிவிக்கப்பட்டது.  
பங்கேற்கும் நாடுகளின் எண்ணிக்கையிலும் போட்டியிடப்படும் விளையாட்டுக்களின் எண்ணிக்கையிலும் இந்த ஒலிம்பிக்சு சாதனை நிகழ்த்தியுள்ளது. 206 தேசிய ஒலிம்பிக் குழுக்களின் 10,500க்கும் கூடுதலான விளையாட்டு வீரர்கள் பங்கேற்றனர்; முதன்முறையாக கொசோவோவும் தெற்கு சூடானும் பங்கேற்றன. 28 ஒலிம்பிக் விளையாட்டுக்களில் மொத்தம் 306 பதக்க கணங்கள் வழங்கப்பட்டன; 2009இல் பன்னாட்டு ஒலிம்பிக் குழு சேர்த்த எழுவர் ரக்பி, குழிப்பந்தாட்டம் போட்டிகளும் இதில் அடங்கும். நடத்தப்படும் நகரத்தின் 33 நிகழிடங்களிலும், சாவோ பாவுலோ, பெலோ அரிசாஞ்ச், சவ்வாதோர், பிரசிலியா, மனௌசு நகரங்களில் ஒவ்வொரு இடத்திலும் போட்டிகள் நடந்தன.
# 2016 கோடைக்கால ஒலிம்பிக் விளையாட்டுப் போட்டிகள்

## வரலாற்றுச் சிறப்புகள்

- இது தாமசு பாக் பன்னாட்டு ஒலிம்பிக் குழுவின் தலைவராகப் பொறுப்பேற்ற பின்னர் நடத்தப்பட்ட முதல் ஒலிம்பிக் போட்டிகளாகும்.
- விளையாட்டுத்திறமையுள்ள அகதிகள் பங்கேற்பதற்காக முதன் முறையாக அகதிகள் ஒலிம்பிக் அணி உருவாக்கப்பட்டு பங்கேற்றது. இவ்வணி ஒலிம்பிக் கொடியை பயன்படுத்துகிறது.
# 2016 கோடைக்கால ஒலிம்பிக் விளையாட்டுப் போட்டிகள்

## இந்திய அணியின் பங்கேற்பு

ஒலிம்பிக் போட்டியில் பங்கேற்கும் இந்திய அணிக்காக கிரிக்கெட் வீரர் சச்சின் டெண்டுல்கர், தமிழக இசையமைப்பாளர் ஏ.ஆர்.ரகுமான், ஒலிம்பிக் விளையாட்டு வீரர் அபினவ் பிந்த்ரா ஆகியோர் தூதர்களாக நியமிக்கப்பட்டனர்.
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### துவக்க விழா

துவக்கவிழா ஆகத்து 5, 2016 அன்று மரக்கானா விளையாட்டரங்கத்தில் இரவு 8 மணிக்குத் துவங்கி நடந்தது.
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### விளையாட்டுப் போட்டிகள்

2016 கோடை ஒலிம்பிக்கில் 28 விளையாட்டுக்களில் 41 பிரிவுகளில் 306 நிகழ்வுகள் நடைபெற்றன.  
- நீர் விளையாட்டுக்கள்
- நீரில் பாய்தல் (8)
- நீச்சற் போட்டி (34)
- ஒருங்கிசைந்த நீச்சல் (2)
- நீர்ப் பந்தாட்டம் (2)
- வில்வித்தை (4)
- தடகள விளையாட்டுக்கள் (47)
- இறகுப்பந்தாட்டம் (5)
- கூடைப்பந்தாட்டம் (2)
- குத்துச்சண்டை (13)
- சிறு படகோட்டம்
- பனிச் சரிவாட்டம் <small>(4)</small>
- குறுவிரைவோட்டம் <small>(12)</small>
- மிதிவண்டி ஓட்டப்பந்தயம்
- பிஎம்எக்சு <small>(2)</small>
- மலையோட்டம் <small>(2)</small>
- சாலை <small>(4)</small>
- தடகளம் <small>(10)</small>
- குதிரையேற்றம்
- நடைப் பயிற்சி <small>(2)</small>
- பல்திறன் நிகழ்ச்சி <small>(2)</small>
- தாண்டுதல் <small>(2)</small>
- வாள்வீச்சு (விளையாட்டு) (10)
- வளைதடிப் பந்தாட்டம் (2)
- காற்பந்தாட்டம் (2)
- குழிப்பந்தாட்டம் (2)
- சீருடற்பயிற்சிகள்
- கலைநயம் <small>(14)</small>
- சீரிசை <small>(2)</small>
- குதித்தெழு மேடைப் பயிற்சி <small>(2)</small>
- எறிபந்தாட்டம் (2)
- யுடோ (14)
- தற்கால ஐந்திறப்போட்டி (2)
- துடுப்பு படகோட்டம் (14)
- எழுவர் ரக்பி (2)
- பாய்மரப் படகோட்டம் (10)
- குறி பார்த்துச் சுடுதல் (15)
- மேசைப்பந்தாட்டம் (4)
- டைக்குவாண்டோ (8)
- டென்னிசு (5)
- நெடுமுப்போட்டி (2)
- கைப்பந்தாட்டம்
- உள்ளரங்க கைபந்தாட்டம் <small>(2)</small>
- கடற்கரை கைப்பந்தாட்டம் <small>(2)</small>
- பாரம்தூக்குதல் (15)
- மற்போர்
- கட்டற்ற <small>(12)</small>
- கிரேக்க-உரோமானிய <small>(6)</small>
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### விளையாட்டுப் போட்டிகள்

#### காற்பந்தாட்டம்

இரியோ டி செனீரோவின் மரக்கானா அரங்கை விட சில காற்பந்தாட்டப் போட்டிகள் சாவோ பாவுலோ, பெலோ அரிசாஞ்ச், சவ்வாதோர், பிரசிலியா, மனௌசு ஆகிய நகரங்களில் உள்ள ஐந்து அரங்குகளில் நடைபெற்றன.
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### பங்கேற்கும் தேசிய ஒலிம்பிக் குழுக்கள்

அனைத்து 206 தேசிய ஒலிம்பிக் குழுக்களிலிருந்தும் குறைந்தது ஒரு விளையாட்டு வீரராவது போட்டிகளில் பங்கேற்க தகுதி பெற்றிருந்தார். இந்தப் போட்டிகளில் பங்குபெற தகுதி பெற்ற முதல் மூன்று நாடுகளாக செருமனி, பெரிய பிரித்தானியா, நெதர்லாந்து இருந்தன. 2014ஆம் ஆண்டு உலக குதிரையேற்ற விளையாட்டுக்களில் வென்றதால் குதிரேயேற்ற நடைப்பயிற்சியில் இந்த நாடுகள் ஒவ்வொன்றிலிருந்தும் நான்கு விளையாட்டாளர்கள் தகுநிலைக்கு எட்டினர்.  
தெற்கு சூடான், கொசோவோ ஆகிய நாடுகள் முதல் முறையாக ஒலிம்பிக்கில் பங்கெடுத்தன. ஐரோப்பிய ஒன்றியத்தில் ஏற்பட்ட அகதிகள் பிரச்சனை காரணமாகவும் மற்ற நாடுகள் எதிர்கொள்ளும் அகதிகள் பிரச்சனை காரணமாகவும் பத்து பேர் கொண்ட அகதிகள் ஒலிம்பிக் அணி உருவாக்கப்பட்டு பங்குகொண்டது. இந்த அணி ஒலிம்பிக் கொடியின் கீழ் அணிவகுப்பில் கலந்துகொண்டது. குவைத் அரசு அந்நாட்டு ஒலிம்பிக் ஆணையத்தில் தலையிடுவதாக கூறி ஐந்து ஆண்டுகளில் இரண்டாம் முறையாக குவைத் 2015 அக்டோபர் மாதம் ஒலிம்பிக்கில் பங்கேற்பது தடை செய்யப்பட்டது. இது முதன்முறை 2010இல் தடைசெய்யப்பட்டது அத்தடை 2012இல் விலக்கிக்கொள்ளப்பட்டது.
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### நிகழ்ச்சி நிரல்

</div>
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### சின்னம்

2016 கோடைக்கால ஒலிம்பிக் விளையாட்டுப் போட்டிகளுக்கான அலுவல்முறையான சின்னத்தை பிரேசிலிய விளம்பரவடிவமைப்பு முகமை *தாதில் வடிவமைப்பு* வடிவமைத்து திசம்பர் 31, 2010இல் 139 போட்டியிட்ட நிறுவனங்களை எதிர்த்து வெற்றியடைந்தது. இந்தச் சின்னத்தில் மூவரின் கால்களும் கைகளும் இணைந்தும் மொத்தமாக பிரேசிலின் சர்க்கரைக்கட்டி மலையை ஒத்தும் அமைந்துள்ளது. தவிரவும் இது முப்பரிமாணத்தில் உள்ளது; இதை வடிவமைத்த பிரெட் கெல்லி "ஒலிம்பிக் வரலாற்றில் முதல் முப்பரிமாண சின்னம் இதுவே" எனக் கூறியுள்ளார்.
நற்பேறுச் சின்னம் **டாமும்** (வலது) ]]
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### நற்பேறு சின்னங்கள்

பிரேசிலிய பாடலாசிரியர் வினிசியசு டி மோரேசை நினைவுறுத்தி கோடை ஒலிம்பிக்கின் சின்னம், **வினிசியசு** என்ற பெயரிடப்பட்டுள்ளது. வினிசியசின் வடிவம் பிரேசிலிய காட்டுயிரை எதிரொளிக்கின்றது; "பூனைகளின் விரைவியக்கம், குரங்குகளின் அசைவாட்டம், பறவைகளின் நளினத்தை" இணைக்கின்றது. இந்த கதாபாத்திரத்தின் கைகளையும் கால்களையும் எவ்வளவு தொலைவு வேண்டுமானாலும் நீட்டலாம்.
# 2016 கோடைக்கால ஒலிம்பிக் விளையாட்டுப் போட்டிகள்

## விளையாட்டுக்கள்

### நிறைவு விழா

நிறைவு விழா மரக்கானா விளையாட்டரங்கத்தில் ஆகத்து 21, 2016 அன்று நடைபெற்றது.
# 2016 கோடைக்கால ஒலிம்பிக் விளையாட்டுப் போட்டிகள்

## சாதனைகள்

2016 இரியோ ஒலிம்பிக்கில் பல்வேறு போட்டிகளில் 27 உலக சாதனைகளும் 91 ஒலிம்பிக் சாதனைகளும் நிகழ்த்தப்பட்டன.
# 2016 கோடைக்கால ஒலிம்பிக் விளையாட்டுப் போட்டிகள்

## சாதனைகள்

### பதக்கங்கள்

IOA - ஒலிம்பிக் கொடியின் கீழ் போட்டியிட்ட தனி நபர். இது அகதிகள் குழு\அணி அல்ல. அகதிகள் அணியும் ஒலிம்பிக் கொடியின் கீழ் போட்டியிட்டது. குவைத்தின் பாகித்-அல்-திகானி துப்பாக்கி சுடும் போட்டியில் (இரு *டிராப்*) தங்கம் வென்றார்.  
;குறிப்பான நாடுகள்
| 67
! scope="row" align= | 0 | 1 | 1 | 2 | } |
| --- | --- | --- | --- | --- | --- |
# குழந்தை பிரான்சிசு

**குழந்தை பிரான்சிசு** (Kulandei Francis, பிறப்பு:1947) தமிழ்நாட்டைச் சேர்ந்த ஓர் தன்னார்வலத் தொண்டு நிறுவனர். *ஒருங்கிணைந்த சிற்றூர் மேம்பாட்டுத் திட்டம்* (Integrated Village Development Project) என்ற அரசுசாரா தன்னார்வல அமைப்பை நிறுவி கிருஷ்ணகிரி மாவட்டத்தில் உள்ள வறியவர்களுக்கு தமது சொந்தக் கால்களில் நிற்கத் துணை நின்றவர். 2012க்கான ரமன் மக்சேசே பரிசு பெற்றவர்களில் ஒருவராவார்.  
சேலம் மாவட்டத்தில் காரிப்பட்டி சிற்றூரில் ஓர் வறிய குடும்பத்தில் தந்தை குழந்தை மற்றும் தாய் மதலை மேரிக்கு மகனாகப் பிறந்தார். தங்கள் மகன் நன்கு கற்றுத்தேற வேண்டும் என்ற நோக்கத்துடன் பிரான்சிசின் பெற்றோர் தங்களிடமிருந்த ஒரே நிலத்துண்டையும் விற்று அவரை அண்ணாமலைப் பல்கலைகழகத்தில் பட்டப்படிப்பு படிக்க உதவினர். ஓர் கிறித்தவப் பாதிரியாக விரும்பிய பிரான்சிஸ் 1970இல் *திருச்சிலுவைத் துறவியர் சபையில்* இணைந்தார். அவர்களால் மகாராட்டிராவிலுள்ள புனேயில் இறையியல் படிக்க அனுப்பப் பட்டார். அந்தப் படிப்பின் தொடர்பாக 1971ஆம் ஆண்டு வங்காளதேச போரில் துயர் துடைப்பு பணிகளில் ஈடுபட்டார். 1972ஆம் ஆண்டு புனேயில் ஏற்பட்ட வறட்சியால் பாதிக்கப்பட்டோருக்கு துயர் துடைப்புப் பணிகளிலும் பங்கேற்றார்.  
வறியவர்களின் வாழ்நிலையை ஏற்றிட விருப்பமுற்ற பிரான்சிஸ் கனடாவிலுள்ள கோடி பன்னாட்டு கழகத்தில் சமூக மேம்படுத்தல் கல்வியையும் பிலிப்பைன்சு நாட்டில் ஊரக மேலாண்மை கல்வியையும் கற்றார்.  
கோசலை மேரியை மணமுடித்துள்ள பிரான்சிசுக்கு சுனிதா நந்தினி எஸ்தர் என்ற பெண் உள்ளார். இவரது தன்னார்வலத் திட்டப்பணிகளில் மனைவியும் மகளும் துணை நிற்கின்றனர்.
# குழந்தை பிரான்சிசு

## ஒருங்கிணைந்த சிற்றூர் மேம்பாட்டுத் திட்டம்

1979இல் பிரான்சிசு *ஒருங்கிணைந்த சிற்றூர் மேம்பாட்டுத் திட்டம்* (Integrated Village Development Project - IVDP) என்னும் தன்னார்வல தொண்டு நிறுவனத்தை கிருஷ்ணகிரியில் நிறுவினார். இரவு பள்ளிக்கூடம், முதல் உதவி நிலையம் போன்ற சிறு திட்டங்களோடு அது தொடங்கியது. பின்னர், மண்ணரிப்பைக் குறைப்பதற்காக நீர் ஓடும் ஓடைகளின் குறுக்கே கட்டப்படுகின்ற தடுப்பணைகள் கட்டும் பணியை அந்நிறுவனம் மேற்கொண்டது. 60 கிராமங்களில் இத்தகைய 331 தடுப்பணைகள் கட்டப்பட்டு, 40 ஆயிரம் மக்களுக்குப் பயன் ஏற்பட்டுள்ளது.
# குழந்தை பிரான்சிசு

## ரமோன் மக்சேசே விருது வழங்கப்படுதல்

குழந்தை பிரான்சிசு தொடங்கி நடத்துகின்ற *ஒருங்கிணைந்த சிற்றூர் மேம்பாட்டுத் திட்டத்தின்* சேவையைப் பாராட்டி 2012ஆம் ஆண்டிற்கான ரமோன் மக்சேசே விருது வழங்கப்பட்டது. பரிசுப் பட்டயத்தில் பின்வரும் கருத்துகள் குறிக்கப்பட்டன:
- குழந்தை பிரான்சிசு தொடங்கிய திட்டம் நிதிமுறையில் கட்டுப்பாடு, தன்னிறைவு கொண்டு, உறுப்பினருக்கு உரிமையானதாகவும் உறுப்பினரால் நடத்தப்படுவதாகவும் இருப்பது சிறப்பு.
- நலவாழ்வு, வீட்டுவசதி, வாழ்க்கைத் தேவை, குழந்தைக் கல்வி, கல்வி உதவி, மாணவரின் செயல்பாட்டை ஊக்குவிக்கும் முயற்சி, பழங்குடிக் குழந்தைகளுக்குக் கல்விக்கூடம், 5000க்கும் மேலான மாணவர்களுக்குப் பயிற்சியளித்துள்ள கணினி பயிற்சிமையம் போன்றவை இந்த நிறுவனத்தின் சாதனைகள்.
- குழந்தை பிரான்சிசு கொண்டுள்ள தொலைநோக்குப் பார்வை, மக்கள் சக்தியில் அவர் வைத்துள்ள நம்பிக்கை, மற்றும் மக்களின் ஒட்டுமொத்த வளர்ச்சிக்காகத் தம் திட்டங்கள் வழியாக அவர் எண்பித்துள்ள உறுதிப்பாடு ஆகியவற்றைப் போற்றி, அவருக்கு மக்சேசே பரிசு வழங்கப்பட்டுள்ளது.  
குழந்தை பிரான்சிசு நிறுவி நடத்திவருகின்ற திட்டம் இன்று தமிழ்நாட்டில் தருமபுரி, கிருஷ்ணகிரி, வேலூர் ஆகிய மூன்று மாவட்டங்களிலும் சிறப்பாகச் செயல்பட்டுவருகிறது.
# இராமன் பரிமளா

**இராமன் பரிமளா** (*Raman Parimala*, பிறப்பு: நவம்பர் 21, 1948) ஓர் இந்திய கணிதவியலாளர். இவர் இயற்கணிதத் துறையில் (algebra) செய்த ஆய்வுகளுக்காக புகழ்பெற்றவர். இவர் அமெரிக்காவில் உள்ள எமறி பல்கலைக்கழகத்தில் பேராசிரியராக உள்ளார். இப்பொறுப்புக்கு முன்பு பல ஆண்டுகளாக இந்தியாவில் மும்பையில் உள்ள டாட்டா அடிப்படை ஆய்வுக் கழகத்தில் (டி.ஐ.எவ்.ஆர்) இருந்தார்.
# இராமன் பரிமளா

## பின்புலம்

பரிமளா இந்தியாவில் தமிழ்நாட்டில் வளர்ந்தார். சாரதா வித்தியாலயா பெண்கள் உயர்நிலைப்பள்ளியில் பயின்று, சென்னையில் உள்ள இசிட்டெல்லா மாரிசுக் கல்லூரியில் பயின்று 1970 ஆம் ஆண்டு சென்னைப் பல்கலைக்கழத்தில் அறிவியல் முதுநிலைப் பட்டம் பெற்றார். பின்னர் டாட்டா அடிப்படை ஆய்வுக் கழகத்தில் நெறியாளர் இரா. சிறீதரனிடம் பயின்று மும்பைப் பல்கலைக்கழகத்தில் 1976 ஆம் ஆண்டு முனைவர் பட்டம் பெற்றார்
# இராமன் பரிமளா

## சில ஆய்வுக் கட்டுரைகள்

- Galois cohomology of the Classical groups over fields of cohomological dimension≦ 2, E Bayer-Fluckiger, R Parimala - Inventiones mathematicae, 1995 - Springer
- Hermitian analogue of a theorem of Springer, R Parimala, R. Sridharan, V Suresh - Journal of Algebra, 2001 - Elsevier
- Classical groups and the Hasse principle, E Bayer-Fluckiger, R Parimala - Annals of Mathematics, 1998 - jstor.org
# இராமன் பரிமளா

## பெருமைகள், பரிசுகள்

பரிமளா சூரிக்கல் 1994 இல் நடந்த அனைத்துலக கணிதவியலாளர்கள் பேராயத்தில் அழைப்புப் பேச்சாளராக இருந்தார்; 2010 ஆம் ஆண்டும் ஐதராபாத்தில் நடந்த பேராயத்தில் சிறப்புச் சொற்பொழிவாளராக இருந்தார்.  
- இந்திய அறிவியல் கழகம் பேராளர்
- இந்திய தேசிய அறிவியல் கழகம் பேராளர்
- சாந்தி சொரூப்பு பட்நாகர் விருது, 1987
- பெருமைய முனைவர் பட்டம் இலோசன் பல்கலைக்கழகம், 1999
- இராமானுசன் பிறந்த நூற்றாண்டுப் பரிசு, 2003.
- உலக வளரும் நாடுகள் அறிவியல் அகாதெமி கணிதப் பரிசு (2005).
# திருவாழி பரப்பினான் கூத்தன்

**திருவாழி பரப்பினான் கூத்தன்** என்னும் புலவன் ‘சிந்து’ என்னும் சிற்றிலக்கிய நூல் ஒன்று பாடினான். திருவாழி என்னும் சொல் ஆழியை வலக்கையில் கொண்டுள்ள திருமாலைக் குறிக்கும். எனவே இந்த நூல் திருமாலின் மீது பாடப்பட்டதாகலாம். அல்லது பரிசு வழங்கிய திருக்காளத்தித் தேவன் மீது பாடப்பட்டதாகலாம்.  
இந்த நூலுக்குப் பரிசாக வள்ளுவப்பாக்கம் என்னும் ஊரை முற்றுட்டாகப் பெற்றான். வழங்கியவன் பொத்தம்பிச் சோழன் திருக்காளத்தி தேவன்.
# திருவாழி பரப்பினான் கூத்தன்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# பொத்தம்பிச் சோழன்

**பொத்தம்பிச் சோழன்** என்பவன் மதுராந்தகப் பொத்தம்பிச் சோழன். இவன் சீயகங்கன் என்பவனின் அம்மான் (தாய்மாமன்). இந்தச் சீயகங்கன் பவணந்தி முனிவரைப் போற்றிப் பாதுகாத்தவன்.
- காலம் 13-ஆம் நூற்றாண்டு.
# பொத்தம்பிச் சோழன்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# சிந்து (சிற்றிலக்கியம்)

செய்யுள் இலக்கணத்தில் ‘சிந்தியல் வெண்பா’ என்பது மூன்று அடிகளை உடைய வெண்பாப் பாடல். கலம்பகம் என்னும் சிற்றிலக்கியத்தின் உறுப்பாக வரும் ‘சிந்து’ பாடல் ஒருவகை இசைப்பாடல்.  
திருவாழி பரப்பினான் கூத்தன் என்னும் புலவர் பாடிய சிந்து நூல் பற்றிக் கல்வெட்டு குறிப்பிடுகிறது.
# சிந்து (சிற்றிலக்கியம்)

## சிந்து இசைத்தமிழ்ப் பாடல்

சிந்து என்பது இசைத்தமிழ் பாகுபாடுகளில் ஒன்றாகும். அது ஐந்து இசை உறுப்புகளால் ஆன யாப்பு. எடுப்பு 1, தொடுப்பு 1, உறுப்பு 3 என்று 5 உறுப்புகளைக் கொண்டது ‘சிந்து’ பாடல். (அவை பல்லவி, அநுபல்லவி, மூன்று கண்ணிகள் அடங்கிய சரணம் ஆகும்.)  
காவடிச் சிந்து பல்லவியும் அநுபல்லவியும் இன்றிச் சரணங்களுக்குரிய கண்ணிகளை மாத்திரம் பெற்று வரும். அண்ணாமலை ரெட்டியார் காவடிச் சிந்து என்னும் சிற்றிலக்கியத்தில் பலராலும் போற்றப்படும் நூலாகும்.
# சிந்து (சிற்றிலக்கியம்)

## சிந்து இசைத்தமிழ்ப் பாடல்

### வள்ளலார்

வள்ளலார் சிந்து இசைப்பாடல்கள் பல பாடியுள்ளார். எடுத்துக்காட்டு:
:அருவே திருவே அறிவே செறிவே
:அதுவே இதுவே அடியே முடியே
:அந்தோ வந்தாள் எந்தாய் எந்தாய் அம்பல நம்பதி யே.  
:1.
:தம்குறுவம்பு மங்கநிரம்பு சங்கம்இயம்பும் நம்கொழுகொம்பு
:சங்கரசம்பு சங்கரசம்பு சங்கரசம்பு சங்கரசம்பு.
:2.
:சந்தம்இயன்று அந்தணர்நன்று சந்ததம்நின்று வந்தனம்என்று
:சந்திசெய்மன்று மந்திரம்ஒன்று சங்கரசம்பு சங்கரசம்பு.  
:1.
:போகம் சுகபோகம் சிவபோகம் அதுநித்தியம்
:ஏகம் சிவம்ஏகம் சிவம்ஏகம் இதுசத்தியம்.
:2.
:நலமங்கலம் உறும்அம்பல நடனம்அது நடனம்
:பலநன்கருள் சிவசங்கர படனம்அது படனம்.
# சிந்து (சிற்றிலக்கியம்)

## கருவிநூல்

- அண்ணாமலை ரெட்டியார் காவடிச்சிந்து
# கோகராஜார் மாவட்டம்

**கோகராஜார் மாவட்டம்** (*Kokrajhar district*, அசாமிய மொழி: কোকৰাঝাৰ জিলা) வட கிழக்கு இந்தியாவின் அசாம் மாநிலத்தின் ஓர் மாவட்டம் ஆகும். இந்த மாவட்டத்தின் தலைநகரம் கோக்ரஜார் நகரமாகும். இது போடோலாந்து பிரதேசத்தில் உள்ளது. இதன் வடக்கில் பூட்டான் நாடு உள்ளது.
# கோகராஜார் மாவட்டம்

## வரலாறு

கோகராஜார் மாவட்டப் பகுதிகள் முன்னதாக கோல்பரா மாவட்டத்தில் இருந்தது. 1957ஆம் ஆண்டில் கோகராஜார் வட்டம் உருவானது. சூலை 1, 1983 அன்று இது மாவட்டமாக உயர்ந்தது.  
29 செப்டம்பர் 1989 அன்று கோகராஜார் மாவட்டத்தின் சில பகுதிகளையும், கோல்பரா மாவட்டத்தின் சில பகுதிகளையும் இணைத்து புதிய போங்கைகாவொன் மாவட்டம் உருவானது..
# விக்கிப்பீடியா:முதற்பக்கக் கட்டுரைகள்/சூலை 29, 2012

**இரையக உண்குழலியப் பின்னோட்ட நோய்** இரைப்பையில் இருந்து உணவுக்குழாய்க்கு இரைப்பைச்சாறும் உணவுகளும் மேல்நோக்கித் தள்ளப்படுவதால் ஏற்படும் ஒரு நீண்டகால நோயாகும். இரைப்பைச்சாற்றில் அடங்கியுள்ள அமிலத்தால் உணவுக் குழாயின் சீதமென்சவ்வு பாதிப்புறுவதால் உணவுக்குழாய் அழற்சி ஏற்பட்டு இந்த நோய் தீவிரமடைகிறது, இந்நோயின் முக்கிய உணர்குறி நெஞ்செரிவு ஆகும். இரைப்பையும் உணவுக் குழாயும் சந்திக்கும் இடத்தில் காணப்படும் கீழ்க்கள இறுக்கி மூடப்படாது இருப்பதால் இரைப்பையை அடைந்த உணவு வகைகள் இரைப்பைச்சாற்றுடன் மீண்டும் உணவுக்குழாயை வந்தடைகின்றன. பிரிபடலப் பிதுக்கம், உடல் பருமன், உயர்கல்சியக்குருதி, தோல் தடிப்பு நோய் போன்றன இந்நோய்க்குரிய சில காரணிகளாகும். நீண்ட நாட்கள் உரிய சிகிச்சை வழங்கப்படாமல் இருக்கும் சந்தர்ப்பத்தில், உணவுக்குழாயின் மேலணி இழையங்கள் உருமாற்றத்துக்கு உட்பட்டு பரட்டின் உணவுக்குழாய் எனப்படும் புற்றுநோய்க்கு வழிகோலும் நிலைமை உண்டாகலாம். உணவுப்பழக்கங்களை உரிய முறையில் மாற்றுவது இந்நோய் வராது தடுக்கும் முறைகளில் ஒன்றாகும். **மேலும்...**
---  
**கேப்டன் லட்சுமி** எனப்படும் **இலட்சுமி சாகல்** 1943ஆம் ஆண்டு நேதாஜியால் தொடங்கப்பட்ட இந்திய தேசிய ராணுவம் என்ற இயக்கத்தின் பெண்கள் பிரிவான ஜான்சி ராணி படைபடைப்பிரிவின் தலைவி. மேலும் இவர் நேதாஜியின் ‘ஆசாத் ஹிந்த் அரசின் ஒரே பெண் அமைச்சர்; அனைத்திந்திய ஜனநாயக மாதர் சங்கத்தின் துணைத்தலைவராக பதவி வகித்தவர்; இந்திய அரசின் மிக உயரிய விருதான பத்மபூஷண் விருது பெற்றவர். இவர் பிரித்தானிய இந்தியாவின் சென்னை மாகாணம் பகுதியை சேர்ந்தவர். அடிப்படையில் ஒரு மருத்துவரான இவர் இரண்டாம் உலகப்போருக்கு பின்பு இந்திய மேலவையில் உறுப்பினராகப் பணியாற்றினார். 2002 இந்தியக் குடியரசுத் தலைவர் தேர்தலில் அப்துல்கலாமை எதிர்த்துப் போட்டியிட்டு தோல்வியடைந்தார். இவர் 23 சூலை, 2012 அன்று மாரடைப்பால் இயற்கை எய்தினார். இவர் ஜான்சி ராணிப் படையில் பணியாற்றிய போது அப்படையில் உள்ள பெண்கள் பிரித்தானிய படையிடம் மாட்டிக்கொள்ளக் கூடாது என்பதால் நேதாஜி அப்படையினரை மலேயாவுக்குத் திரும்ப ஆணை பிறப்பித்தார். ஆனால்... **மேலும்...**
# குலோத்துங்கன் கோவை

**குலோத்துங்கன் கோவை** என்பது கல்வெட்டு ஆவணத்தால் அறியப்படும் ஒரு சிற்றிலக்கியம். இதனைப் பாடியவர் இன்னார் எனத் தெரியவில்லை. என்றாலும் கி.பி. 1201-ஆம் ஆண்டுக் கல்வெட்டு ஒன்றால் இதனை இயற்றியவர் வீராந்தகப் பல்லவரையர் எனக் கருத இடமுண்டு.
# குலோத்துங்கன் கோவை

## கருவிநூல்

- மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
# பாரசவன் பொன்னன்

**பராசவன் பொன்னன்** என்பவன் மூன்றாம் குலோத்துங்கன் அவையில் நிருத்தப் பேரரையனாக விளங்கியவன். நிருத்தத்தை இக்காலத்தில் நட்டுவாங்கம் என்பர். இவனை அரசவை நிருத்தப் பேரரையனாக அமர்த்தும்படி அரசனிடம் பரிந்துரைத்தவர் வீராந்தகப் பல்லவரையர் என்னும் புலவர்.
# பாரசவன் பொன்னன்

## கருவிநூல்

- மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
# வீராந்தகப் பல்லவரையர்

**வீராந்தகப் பல்லவரையர்** என்பவர் மூன்றாம் குலோத்துங்கன் என்னும் சோழப் பெருவேந்தனிடம் செல்வாக்குப் பெற்ற புலவராக விளங்கியவர். பாரசவன் பொன்னன் எனபவனைக் குலோத்துங்கன் அரசவையில் நிருத்தப் பேரரையனாக அமர்த்தும்படி பரிந்துரை செய்து வெற்றி கண்டவர். குலோத்துங்கன் கோவை என்னும் ஆவண நூலைப் பாடியவர் எனக் கருதப்படுபவர்.
# வீராந்தகப் பல்லவரையர்

## கருவிநூல்

- மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
# திருவரன்குளம் உடையான்

**திருவரன் குளமுடையான்** என்னும் புலவர் போர்வஞ்சி என்னும் பெயர் கொண்ட ஒரு சிற்றிலக்கியம் பாடியவர். இது ஒரு ஆவணத் தமிழ் நூல். இக்காலத்தில் புதுக்கோட்டை மாவட்டத்திலுள்ள பொன்னமராவதியில் அக்காலத்தில் வாழ்ந்த போர் மறவர்கள் மீது இது பாடப்பட்டது. இந்த நூலைப் பாடியதற்காக இவருக்குத் தூத்துக்குடி இக்காலத்தில் நன்னிலம் என்னும் பகுதியாக விளங்கும் ஊரின் பாதி நிலம் இறையிலியாக வழங்கப்பட்டது..
# திருவரன்குளம் உடையான்

## கருவிநூல்

- மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
# இறையிலி

**இறையிலி** என்னும் சொல் தமிழ்க் கல்வெட்டுகளில் பரவலாகக் காணப்படும் சொற்களில் ஒன்று. போர்வீரர், புலவர் முதலானோரைப் பாராட்டி அரசன் தன் ஆளுகைக்கு உட்பட்ட நிலத்தை வழங்குவது உண்டு. அப்போது அது முற்றுட்டாகவோ இறையிலியாகவோ வழங்கப்படும். இறையிலி என்றால் நிலம் பெற்றவர் அந்த நிலத்துக்கு வரி செலுத்தவேண்டியது இல்லை. நிலம் அவருக்கு உடைமை அன்று. அந்த நிலத்தை அவர் விற்கவோ, ஒற்றிக்கு வைக்கவோ இயலாது. பயிர் செய்து பலனைப் பயன்படுத்திக் கொள்ளலாம்.
கோயில்களின் பராமரிப்பிற்காக வழங்கப்பட்ட நிலங்கள் , பார்ப்பனர்களுக்கு வழங்கப்பட்ட நிலங்கள் (பிரம்மதேயம்) ஆகியனவும் இவ்வகையில் ( வரி செலுத்துவதிலிருந்து விலக்களிக்கப்பட்ட ) அடங்கும்.
# முற்றுட்டு

முற்றுட்டு என்னும் சொல் தமிழ்க் கல்வெட்டுகளில் பரவலாகக் காணப்படும் சொற்களில் ஒன்று.  
போர்வீரர், புலவர் முதலானோரைப் பாராட்டி அரசன் தன் ஆளுகைக்கு உட்பட்ட நிலத்தை வழங்குவது உண்டு. அப்போது அது முற்றுட்டாகவோ இறையிலியாகவோ வழங்கப்படும்.  
இறையிலி என்றால் நிலம் பெற்றவர் அந்த நிலத்துக்கு வரி செலுத்தவேண்டியது இல்லை. நிலம் அவருக்கு உடைமை அன்று. அந்த நிலத்தை அவர் விற்கவோ, ஒற்றிக்கு வைக்கவோ இயலாது. பயிர் செய்து பலனைப் பயன்படுத்திக் கொள்ளலாம்.  
முற்றுட்டு என்பது முழு உரிமையுடன் வழங்கப்படும் நிலத்தைக் குறிக்கும். முற்றுட்டாகப் பெற்றவர் பெற்ற நிலத்தில் பயிரிட்டும் உண்ணலாம்; விற்பனையும் செய்துகொள்ளலாம். முற்றுட்டாக நிலத்தைப் பெற்றவர் நிலத்தை உழுதுண்ணும்போது அதற்கு வரியும் செலுத்தவேண்டியதில்லை. அவர் விற்பனை செய்து வேறொருவர் வாங்கிவிட்டால் வாங்கியவர் அரசுக்கு வரி செலுத்த வேண்டும்.  
##### திருத்தம்
:முற்றுட்டு - எழுத்துப் பிழை
:முற்றூட்டு - சரி
:திருத்திக்கொள்ள வேண்டுகிறேன்
# உறைபொதியாக்கம் (நிரலாக்கம்)

நிரல் மொழிகளில் **உறைபொதியாக்கம்** (Encapsulation) என்பது பின்வரும் இரண்டு முக்கிய கருக்களைக் சுட்டி நிற்கிறது.
- ஒரு பொருளின் கூறுகளுக்கான அனுமதியைக் கட்டுப்படுத்தும் ஒரு மொழிக் கூற்று..
- தரவுகளையும் செயலிகளையும் பொதியாகிப் பயன்படுத்த உதவும் ஒரு மொழிக் கூற்று.  
குறிப்பாக பொருள் நோக்கு நிரலாக்கத்தின் ஒரு தனித்துவமான கூறாக உறைபொதியாக்கம் பார்க்கப்படுகிறது. பெரும்பாலான மொழிகள் பின்வரும் அனுமதி குறியீடுகளைக் கொண்டுள்ளன. ஒரு வகுப்பை, அல்லது வகுப்பின் குறிப்பிட்ட புலங்களை அல்லது செயலிகளை இக் குறியீடுகளைப் பயன்படுத்தி அவற்றுக்கன அனுமதியைக் கட்டுப்படுத்த முடியும்.  
- public - பொது: எல்லா வகுப்புகளும் பயன்படுத்தலாம்.
- protected - பாதுகாக்கப்பட்டது: தன் வகுப்பும், அதன் வழித்தோன்றல் வகுப்புக்களும் பயன்படுத்தலாம்.
- private - தன் வகுப்பு மட்டுமே பயன்படுத்த முடியும்.
# போர்வஞ்சி

**போர்வஞ்சி** என்பது திருவரன்குளம் உடையான் என்னும் புலவரால் இயற்றப்பட்ட ஒரு நூல். இது ஆவணங்களில் காணப்படும் நூல். பெருவஞ்சி என்னும் சிற்றிலக்கிய வகையைச் சேர்ந்த்து. திரிபுவன சக்கரவர்த்தி மாறவர்மன் சுந்தர பாண்டியன் தஞ்சையையும், உறந்தையையும் வென்று தீயிட்டுக் கொளுத்தினான் என்று கூறும் புதுக்கோட்டை, திருவரன்குளம், திருமால் கோயில் கல்வெட்டு இந்த நூலைக் குறிப்பிடுகிறது. இந்த நூலைப் பாடியதற்காக இவருக்குத் தூத்துக்குடி இக்காலத்தில் நன்னிலம் என்னும் பகுதியாக விளங்கும் ஊரின் பாதி நிலம் இறையிலியாக வழங்கப்பட்டது.
# போர்வஞ்சி

## கருவிநூல்

- மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
# பிரசார் பாரதி

**பிரசார் பாரதி** (ஆங்கிலம்: Prasar Bharati), இது இந்தியாவின் மிகப்பெரிய பொதுத்துறை நிறுவனங்களில் ஒன்றாகும். இந்திய அரசின் தகவல் மற்றும் ஒளிபரப்புத்துறை அமைச்சகத்தினால் தனியாகச் சட்டம் இயற்றப்பட்டு தனிச்சையாகச் செயல்படும் ஓர் அமைப்பு ஆகும். பல்வேறு நாடுகளில் உள்ளதைப் போன்று இந்தியாவிற்குச் சொந்தமாகச் செயல்படும் ஒரு ஒளிபரப்பை ஏற்படுத்தும் விதத்தில் நவம்பர் 23, 1997 ஆம் ஆண்டு பிரசார் பாரதியை இந்திய அரசு விரிவுபடுத்தியது.
# வார்ப்புரு:Reflist/doc

<includeonly></includeonly>  
This provides formatting and organizational features for . It encapsulates the tag used by the MediaWiki extension to show the list of references as defined by tags. It adds support for a reduced font size, columns, groups and .
# வார்ப்புரு:Reflist/doc

## Parameters

- **column-count**: specifies a fixed number as to how many columns into which the reference list is to be rendered
- **column-width**: establishes column width for the reference list based on a typographic unit of measurement
:If a single unnamed parameter is supplied, it is treated as a **column-count** if it is a natural number or as a **column-width** if it is a typographic unit of measurement such as em.
- **refs**: used with named references (e.g. ); it specifies a list of some or all named references used in the article
- **group**: identifies by name the subset of references to be rendered; the value should correspond to that used inline, e.g. renders all references with groupname as the group name
- **liststyle**: specifies the style used when the reference list is enumerated; if is specified, the default is to render a numbered list
- **close**: forces the reference list to close and render all references defined to that point; see the section on multiple uses for the details.
# வார்ப்புரு:Reflist/doc

## Usage

### Columns

Using will create a two-column reference list, and will create a three-column list, and so on. Choose the number of columns that is appropriate for the average width of the references on the page.  
Using will create columns with a minimum width of 30em, allowing the browser to automatically choose the number of columns based on the width of the web browser. Choose a column width that is appropriate for the average width of the references on the page.  
Columns are currently supported only by Gecko-based browsers (such as Mozilla Firefox) and WebKit-based browsers (such as Google Chrome and Safari). See below for more information.  
The use of columns can result in widows and orphans, where a citation at the bottom of a column may be split to the top of the next column. There are CSS3 selectors that could resolve this, but they are not yet supported by any major browsers.  
See also bug combining grouped references and columns.
# வார்ப்புரு:Reflist/doc

## Usage

### List styles

Reference lists are by default numbered lists. By using the parameter, you can control how the list is rendered. For example, using will result in items being prefixed with roman numerals instead of decimal numbers. The parameter accepts any valid CSS value defined for <code>list-style-type</code> as shown below.  
The citations in the reference list will show the default decimal styling if:
- The value for does not exactly match one of the predefined values
- The value for is enclosed by quotes
- is indented with the : markup
# வார்ப்புரு:Reflist/doc

## Usage

### Multiple uses

If is used multiple times without a parameter, each instance will include all of the previously defined references. To force the parser to close previous references, each use of must be forced as a new instance by the use of any parameter. If no parameter is desired, the convention is to use the undefined parameter .
# வார்ப்புரு:Reflist/doc

## Usage

### List-defined references

A list of references may be defined within using the parameter, just like including named
|This is reference 1.  
}}
}}
# வார்ப்புரு:Reflist/doc

## Usage

### Grouped references

As of June 2008, the footnotes system supports the separation of references into groups. This allows groups for explanatory notes, table references and the like. See WP:REFGROUP.  
The general format for the reference tag is:  
:  
And using for the reflist:
:  
:Where *groupname* would be a group identifier such as "note", "nb" or "label".  
There are three pre-defined group names that will automatically cause the link labels and this template to display other characters instead of numbers (see List styles above). These are: "lower-alpha" (a, b, c...), "lower-greek" (α, β, γ...) and "lower-roman" (i, ii, iii...) and must be written without quotes.  
See also bug combining grouped references and columns.
# வார்ப்புரு:Reflist/doc

## Font size

The font size should reduce to 90% for most browsers, but may appear to show at 100% for Internet Explorer and possibly other browsers.  
}}<includeonly>  
ar:قالب:ثبت المراجع
be-x-old:Шаблён:Зноскі
bn:Template:Reflist
bs:Šablon:Refspisak
br:Patrom:Daveoù
ca:Plantilla:Referències
cy:Nodyn:Cyfeiriadau
et:Mall:Viited
eo:Ŝablono:Referencoj
es:Plantilla:Listaref
eu:Txantiloi:Erreferentzia zerrenda
fa:الگو:پانویس
fr:Modèle:Références
hi:Template:टिप्पणीसूची
hr:Predložak:Izvori
hsb:Předłoha:Referency
hu:Sablon:Reflist
ia:Patrono:Reflist
it:Template:References
he:תבנית:הערות שוליים
ja:Template:Reflist
ka:თარგი:სქოლიოს სია
ko:틀:주석
lv:Veidne:Reflist
ml:ഫലകം:Reflist
mr:साचा:संदर्भयादी
ms:Templat:Reflist
no:Mal:Reflist
pl:Szablon:Przypisy
pt:Predefinição:Referências
ro:Format:Listănote
ru:Шаблон:Примечания
sr:Шаблон:Напомене
fi:Malline:Viitteet
th:แม่แบบ:รายการอ้างอิง
tr:Şablon:Kaynakça
uk:Шаблон:Reflist
vi:Bản mẫu:Tham khảo
zh:Template:Reflist
</includeonly>
# கிரமரின் விதி

ஒருங்கமை அட்சர கணிதத்தில் **கிரமரின் விதி** எனப்படுவது ஒரேயொரு தீர்வை மட்டும் உள்ளடக்கிய ஒருங்கமை சமன்பாட்டுத் தொகுதியின் தீர்வைக் காண்பதற்கான சூத்திரமாகும். இது சமன்பாட்டின் தீர்வை குணகத் தாயம் மற்றும் அதன் ஒவ்வொரு நிரலையும் மூலக்காவி கொண்டு பிரதியிடுவதன் மூலம் உருவாக்கப்படும் தாயங்களின் துணிகோவைகள் சார்பில் வெளிப்படுத்துகிறது. இம்முறையைக் கண்டுபிடித்த கபிரியேல் கிரமரின் (1704&ndash;1752) பெயரில் இது வழங்கப்படுகிறது. இவர் எந்தவொரு ஒருங்கமை சமன்பாட்டுத் தொகுதிக்கும் பொருந்தும் விதத்தில் இம் முறையை 1750இல் வெளியிட்டார். ஆயினும் இவற்றில் விசேட வகைகளுக்கான விதியை கொலின் மக்கிளோரின் என்பார் 1748இலேயே வெளியிட்டிருந்தார். (இதை அவர் 1729இலேயே கண்டுபிடித்திருந்தார்).
# கிரமரின் விதி

## பொது வகை

*n* தெரியாக்கணியங்களைக் கொண்ட *n* ஒருங்கமை சமன்பாடுகளையுடைய தொகுதியொன்றைக் கருதுக, இதன் தாயப் பெருக்கல் வடிவம் வருமாறு:  
| :<math> Ax = b\,</math> | <math>(1)\,</math> | } |
| --- | --- | --- |  
இங்கு *n x n* தாயம் <math> A </math> ஒரு பூச்சியமல்லாத துணிகோவையைக் கொண்டுள்ளது. மேலும் காவி <math> x = (x_1, \ldots, x_n)^\mathrm{T} </math> மாறிகளின் நிரல் காவியாகும்.  
இப்போது தேற்றப்படி, இத்தொகுதி ஒரேயொரு தீர்வை மட்டுமே கொண்டுள்ளது. தீர்வுத்தொடையின் தனித்தனிப் பெறுமானங்கள் பின்வருமாறு தரப்படும்.  
:<math> x_i = \frac{\det(A_i)}{\det(A)} \qquad i = 1, \ldots, n \, </math>  
இங்கு <math> A_i </math> என்பது <math> A </math>யின் *i*வது நிரலை நிரல் காவி <math> b </math> கொண்டு பிரதியிடுவதன் மூலம் உருவாகும் தாயமாகும்.  
இவ்விதி மெய்யெண் புலம் மட்டுமன்றி எந்தவொரு புலத்திலும் குணகங்களையும் தெரியாக் கணியங்களையும் கொண்டுள்ள சமன்பாட்டுத் தொகுதிக்கும் பொருந்தும்.
# விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள்

தமிழ் விக்கிப்பீடியா இடைமுகப்பின் தமிழாக்கத்தில் எதையேனும் மாற்ற வேண்டுமா? இங்கு வேண்டுங்கள். Translatewikiயில் அறிமுகம் உள்ள பயனர்கள் உதவுவர்.
# விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள்

## Difference between revisions of

இது ஏற்கனவே சில வாரங்களுக்கு முன்னர் மொழிபெயர்க்கப்பட்டும் இன்னும் இங்கு மாற்றம் தெரியவில்லை.--Kanags <sup>\உரையாடுக</sup> 07:54, 27 சூலை 2012 (UTC)
:betawiki:MediaWiki:Difference-title/ta இங்கு மொழிபெயர்க்கப்பட்டும் இன்னும் மீடியாவிக்கி:Difference-title இங்கு இற்றையாகவில்லை. இது பற்றி அங்குள்ளவர்களிடம் கேட்டுப் பார்க்கிறேன். --**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 18:00, 27 சூலை 2012 (UTC)
::இங்குள்ள மீடியாவிக்கி:Difference-title தானாகவே இற்றைப்படுத்தப்படுமா? அல்லது இங்கும் அதனை மொழிபெயர்க்கவேண்டுமா?--Kanags <sup>\உரையாடுக</sup> 03:27, 28 சூலை 2012 (UTC)
:தானாகவே இற்றையாகும், அங்கு update செய்வதில் ஏதோ பிரச்சினையாம், raymond என்பவர் வந்துதான் சரி செய்ய வேண்டும் என்றும், அவர் இன்னும் இரண்டொரு நாளில் வந்துவிடுவார் என்றும் கூறியுள்ளனர் (அவர்களின் மறுமொழி Translations have not been exported normally in the last few weeks, Niklas did it in the end but some things were to fix, this might be one of those. Raymond should be back in a couple days and take care of it.)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 03:57, 28 சூலை 2012 (UTC)
:::--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 08:08, 7 ஆகத்து 2012 (UTC)  
**உங்களுக்குப் ஒரு செய்தி உள்ளன** என்று பிழையாக வருகிறது. திருத்தவும் யாரோ ஒருவர் முன்பே கூறியிருந்தார். -தமிழ்க்குரிசில் (பேச்சு) 08:51, 22 செப்டெம்பர் 2012 (UTC)
# விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள்

## உங்களுக்கான அறிவிப்புகளில் செய்யவேண்டிய திருத்தங்கள்

1. ஆங்கில விக்கிப்பீடியா தளத்தில் *Your alerts* என இருப்பது, தமிழ் விக்கிப்பீடியா தளத்தில் *Your அறிவிப்புகள்* என உள்ளது. இதனை **உங்களுக்கான அறிவிப்புகள்** அல்லது **உங்களுக்கான விழிப்பூட்டல்கள்** என மாற்ற வேண்டும் (உரிய சொற்களை பரிந்துரைகளின் அடிப்படையில் தீர்மானிக்கலாம்).
1. *மாற்றக்களை பார்* என உள்ளதை **மாற்றங்களைப் பார்** என திருத்த வேண்டும் (உரிய சொற்களை பரிந்துரைகளின் அடிப்படையில் தீர்மானிக்கலாம்).
| படிமம் 1 | படிமம் 2 |
| --- | --- |
| } |  |
-மா. செல்வசிவகுருநாதன் (பேச்சு) 17:05, 23 திசம்பர் 2023 (UTC)  
:சுட்டிக்காட்டியமைக்காக உங்களுக்கு நன்றி. நான் அவற்றைத் திருத்த முயல்கிறேன். பாஹிம் (பேச்சு) 17:07, 23 திசம்பர் 2023 (UTC).
# விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள்

## விளக்கம் வேண்டுதல்

- மேற்குறிப்பிடப்பட்ட பதங்களை, கணினிக்கு நாம் இடும் கட்டளைகளாகக் கருதினால், 'பக்கத்தைப் பதிப்பிடுக', ... போன்ற கட்டளைகளை மாற்றும்படி வேண்டுகிறேன். நன்றி!
பொதுஉதவி (பேச்சு) 02:54, 11 பெப்பிரவரி 2025 (UTC)
- வெளியிணைப்புகள் மேற்கொள்ளப்படும் போது தானியக்கமாகக் குறிப்பிடப்படும் 'at the வந்த வழி இயந்திரம்' என்பதில் 'at the' என்ற பதங்கள் தமிழாக்கம் செய்யப்படுமா?
-- பொதுஉதவி (பேச்சு) 07:45, 17 பெப்பிரவரி 2025 (UTC)
# இடப்பெயர்ச்சி

இரு புள்ளிகளிடையேயான மிகக்குறுகிய தூரம் **இடப்பெயர்ச்சி** (*displacement*) எனப்படும். எனவே இது இரு புள்ளிகளிடையேயான நேர்ப்பாதையின் நீளத்தை தருகிறது. ஒரு 'இடப்பெயர்ச்சித் திசையனானது' அந்த கற்பனை நேர்ப்பாதையின் நீளத்தையும் திசையையும் குறிக்கிறது.  
ஒரு நிலைத் திசையன் ஒரு தன்னிச்சை குறிப்பு புள்ளி O விலிருந்து (பொதுவாக ஒரு ஆள்கூற்று முறைமை துவக்கம்) வெளியிலுள்ள ஒரு புள்ளி P யின் நிலையை இடப்பெயர்ச்சியின் பெயரில் வெளிப்படுத்துகிறது. அதாவது, இது குறிப்பு நிலையில் இருந்து புள்ளியின் உண்மையான நிலையை ஒரு நேர்கோட்டினால் இணைக்கும் ஒரு கற்பனை நகர்வை தொலைவு, திசை இரண்டிலும் குறிக்கிறது.  
இடப்பெயர்ச்சியானது 'சார்பு நிலை' என்றும் விவரிக்கப்படலாம்: ஒரு புள்ளியின் இறுதி நிலை (***R<sub>f</sub>***) அதன் ஆரம்ப நிலை சார்பாக (***R<sub>i</sub>***) என்றும், இடப்பெயர்ச்சி திசையனானது கணிதப்படி இறுதி, ஆரம்ப நிலை திசையன்களுக்கு இடையிலான வேறுபாடு எனவும் வரையறுக்கலாம்:  
:<math>
\boldsymbol{s}=\boldsymbol{R_f-R_i}=\Delta\boldsymbol{R}
</math>  
நேரத்துடனான பொருட்களின் இயக்கத்தை கருத்தில் கொண்டால் பொருளின் கணநேர திசைவேகம் என்பது இடப்பெயர்ச்சி மாற்றவிகிதம், இது நேரத்தின் சார்பாகும். திசைவேகமானது நிலைத் திசையனின் நேரத்துடனான மாற்றவிகிதம் என்றும் கருதப்படலாம்.  
குறிப்பிட்ட நேர இடைவெளிலான இயக்கத்தில், இடப்பெயர்ச்சியினை நேர இடைவெளியின் நீளத்தால் வகுக்க வருவது சராசரி திசைவேகம் என வரையறுக்கப்படுகிறது.
# இடப்பெயர்ச்சி

## திடப்பொருள்

ஒரு திடப்பொருளின் இயக்கத்தில் *இடப்பெயர்ச்சி* என்ற சொல்லானது உடல்களின் சுழற்சியையும் உள்ளடக்குகிறது. இவ்விடத்தில், உடலின் ஒரு துணிக்கையின் இடப்பெயர்ச்சி **நேர்கோட்டு இடப்பெயர்ச்சி** (ஒரு கோட்டின் மீதான இடப்பெயர்ச்சி) என்று அழைக்கப்படுகையில் சுழற்சியானது **கோண இடப்பெயர்ச்சி** என்று அழைக்கப்படுகிறது.
# இடப்பெயர்ச்சி

## வகைக்கெழுக்கள்

ஒரு நிலை திசையன் **s** ஆனது நேரம் ** t** இன் சார்பாக உள்ளது, வகைக்கெழுக்களை *t* குறித்து கணக்கிட முடியும். இந்த வகைக்கெழுக்கள் இயக்கவியல், கட்டுப்பாட்டு கோட்பாடு, பிற அறிவியல் மற்றும் பொறியியல் துறைகளின் கற்கையில் பொதுவான பயன்பாடாக இருக்கிறது.  
திசைவேகம்
:<math>\boldsymbol{v}=\frac{\text{d}\boldsymbol{s}}{\text{d}t}</math>(இங்கு d***s*** என்பது நுண்ணளவு சிறிய இடப்பெயர்ச்சி)  
முடுக்கம்
:<math>\boldsymbol{\alpha}=\frac{\text{d}\boldsymbol{v}}{\text{d}t}=\frac{\text{d}^2\boldsymbol{s}}{\text{d}t^2}</math>  
திடுக்கம்
:<math>\boldsymbol{j}=\frac{\text{d}\boldsymbol{\alpha}}{\text{d}t}=\frac{\text{d}^2\boldsymbol{v}}{\text{d}t^2}=\frac{\text{d}^3\boldsymbol{s}}{\text{d}t^3}</math>  
மேலுள்ளவை அடிப்படை இயக்கவியலில் பொதுவாக பயன்படுத்தப்படும் கலைச்சொற்களை குறிக்கின்றது. விரிவாக்கம் மூலம், உயர் வரிசை வகைக்கெழுக்களை இதே முறையில் கணக்கிட முடியும். இந்த உயர்ந்த வரிசை வகைக்கெழுக்களின் ஆய்வினால் உண்மையான இடப்பெயர்ச்சி சார்பின் தோராயமாக்கல்களினை மேம்படுத்த முடியும். இத்தகைய உயர்ந்த வரிசை துல்லியமாக ஒரு முடிவிலி தொடரின் கூட்டுத்தொகையாக இடப்பெயர்ச்சி சார்பினை பிரதிபலிக்க, பொறியியலினதும் இயற்பியலினதும் பல பகுப்பாய்வு நுட்பங்களை செயல்படுத்தும் பொருட்டு தேவைப்படுகிறது.
# நீரிய மின்மி

**நீரிய மின்மி** அல்லது **ஐதரசன் அயன்** (*Hydrogen Ion*) என்பது நீரியத்தினதும் அதன் அனைத்து ஓரிடத்தான்களினதும் மின்மிகளின் பொதுப் பெயராகும். மின்மியின் ஏற்றத்தினடிப்படையில், நீரிய மின்மியானது நேர்ம மின்மியாகவோ எதிர்ம மின்மியாகவோ அமையலாம்.
# நீரிய மின்மி

## நேர்ம மின்மி

நீரியம் அதனுடைய எதிர்மின்னியை இழக்கும்போது பின்வரும் நேர்ம மின்மிகள் உருவாக்கப்படும்.
- ஐதரன்: *H<sup>+</sup>* (எந்தவொரு நீரிய ஓரிடத்தானினதும் நேர்ம மின்மி)
- புரோத்தன்: *<sup>1</sup>H<sup>+</sup>*
- தூத்தரன்: *<sup>2</sup>H<sup>+</sup>*
- திரைத்தன்: *<sup>3</sup>H<sup>+</sup>*  
நேர்ம மின்மிகளின் நீருடனான தாக்கத்தின் மூலம் உருவாகும் ஐதரேற்றுகளும் நீரிய மின்மிகள் என்றே அழைக்கப்படும்.
- ஐதரோனிய மின்மி: *H<sub>3</sub>O<sup>+</sup>*
- சுன்டேல் நேர் மின்மி: *H<sub>5</sub>O<sub>2</sub><sup>+</sup>*
- ஐகன் நேர் மின்மி: *H<sub>9</sub>O<sub>4</sub><sup>+</sup>*
# நீரிய மின்மி

## எதிர்ம மின்மிகள்

நீரியத்தில் எதிர்மின்னியொன்று வேண்டப்படுகையில் எதிர்ம மின்மிகள் உருவாகும்.
- ஐதரைடு: *H<sup>-</sup>* (எந்தவொரு நீரிய ஓரிடத்தானினதும் எதிர்ம மின்மி)
- தியூத்திரைடு: *<sup>2</sup>H<sup>-</sup>*, *D<sup>-</sup>*
- திரைத்தைடு: *<sup>3</sup>H<sup>-</sup>*, ''T<sup>-</sup>
# நீரிய மின்மி

## இதையும் பார்க்க

- காடி
# தலவாக்கலை தமிழ் மகா வித்தியாலயம்

**தலவாக்கலை தமிழ் மகா வித்தியாலயம்** ஒரு அரச, கலப்புப் பள்ளி ஆகும். இது தலவாக்கலை நகரில் அமைந்துள்ளது. இது நுவரெலியா பிரதான பாதையில் தலவாக்கலை நகரில் அமைந்துள்ளது.
# தலவாக்கலை தமிழ் மகா வித்தியாலயம்

## கல்வி நிலை

தரம் ஒன்று தொடக்கம் தரம் பதிமூன்று வரையான வகுப்புகள் உள்ளன. இதில் தரம் ஒன்று தொடக்கம் தரம் ஐந்து வரையான வகுப்புகள் பாலர் பிரிவு எனவும், தரம் ஆறு தொடக்கம் தரம் பதினொன்று வரையான வகுப்புகள் சாதாரண தரம் எனவும், தரம் பன்னிரெண்டு, பதிமூன்று வகுப்புகள் உயர்தரம் எனவும் வகைபடுத்தபட்டுள்ளது
# தலவாக்கலை தமிழ் மகா வித்தியாலயம்

## பிற இணைப்புகள்

- தலவாக்கலை த.ம.வி - வலைப்பதிவு
- தலவாக்கலை த.ம.வி - முகநூல்
# எனது இந்தியா (நூல்)

**எனது இந்தியா** நூல் ஆங்கிலப் புத்தகமான *மை இந்தியா*வின் (My India) தமிழாக்கமாகும். யுவன் சந்திரசேகர் இதை மொழிபெயர்த்துள்ளார். மிகவும் புகழ் பெற்ற வேட்டை இலக்கியக்காரரான "எட்வர்ட் ஜேம்ஸ் ஜிம் கார்பெட்" எழுதிய புகழ் பெற்ற நூல். மனித மனத்தின் குரூரத்திற்கு வேட்டையாடாமல், சக மனிதர்களைத் தாக்கும் ஆட்கொல்லி மிருகங்களை வேட்டையாடுபவர். அவரது வேட்டை அனுபவங்களே இந்நூல். அவரது மனிதப் பண்பும் , கனிவும் வழிந்தோடும் பக்கங்கள் அடங்கிய நூல். இரயில்வேயின் சரக்குப் பிரிவில் ஒப்பந்ததாரராக பணியாற்றி சக ஊழியர்களிடம் நன்மதிப்பைப் பெற்றவர். இந்திய மக்களின் மேல் கரிசனம் கொண்டவர் இவர். இவரது சிறு வயதுமுதலே வேட்டையாடுதலில் ஈடுபடத்தொடங்கியவரின் அனுபவங்களின் தொகுப்பே இந்நூல். மனிதர்களை மட்டுமல்ல மிருகங்களையும் வனங்களையும் மிகத்துல்லியமாக இப்புத்தகத்தில் பதிவு செய்துள்ளார். இவரது புத்தகங்களை வேட்டை இலக்கியம் என்று வகைப்படுத்துவர்.  
இவர் பதிவு செய்யும் காட்சிகள் வனத்தில் இயற்கையின் சமநிலையையும், வனவிலங்குகளும் தமக்கென ஒரு சட்டதிட்டங்களுடன் இயங்குகின்றன என்பதை சொல்வதாகவும் இருக்கின்றன.
77 மணி நேரம் வனத்தில் அகப்பட்டுக்கொண்ட இரு சிறு குழந்தைகள் (புடாலி 2 வயது, புன்வா 3 வயது) எந்த ஒரு வன விலங்காலும் தாக்கப்படாமல் மீட்கப்பட்டதையும், பிறந்து ஒரு மாதமே ஆன ஒரு ஆட்டுக்குட்டியை கொல்லாமல் பரிவோடு விட்டுச் சென்ற பெண்புலியையும் சுட்டிக்காட்டி, வனத்தின் இத்தகைய எழுதப்படாத சட்டம் மக்களிடம் இல்லை என்று குறிப்பிடுகிறார்.
ஹிட்லரது போர்க் கொடூரங்களோடு ஒப்பிட்டு,வலிமையானவர்களிடம் பலவீனர்களை நோக்கிய இத்தகைய பரிவு இருந்திருந்தால் உலகில் போர் இருந்திருக்காது என்ற தன் கருத்தை பதிவு செய்கிறார்.  
இந்த நூல் தமிழில் மொழிபெயர்க்கப்பட்டு காலச்சுவடு பதிப்பகத்தினரால் வெளியிடப்பட்டுள்ளது.
# பசுபதி பாண்டியன்

**சி. பசுபதி பாண்டியன்** (*Pasupathy Pandian*) ஒரு தமிழக அரசியல்வாதி ஆவார். இவர் தூத்துக்குடி மாவட்டத்தில் அலங்காரத்தட்டு என்னும் கிராமத்தில் பிறந்தார். பாட்டாளி மக்கள் கட்சி, தமிழ் பாட்டாளி மக்கள் கட்சி, தமிழர் அரசு போன்ற கட்சிகளின் முக்கியத் தலைமைப் பொறுப்புகளை வகித்த இவர் பின்னர், தேவேந்திரகுல வேளாளர் கூட்டமைப்பு என்ற அமைப்பை உருவாக்கி, அதன் நிறுவனத் தலைவராக இருந்தார்.
# பசுபதி பாண்டியன்

## அரசியல் வாழ்க்கை

இவர் பாட்டாளி மக்கள் கட்சியின் மாநிலப் பொருளாளராக இருந்தார். இக்கட்சியைச் சேர்ந்த பேராசிரியர் தீரன் இக்கட்சியை விட்டு வெளியேறி தமிழ் பாட்டாளி மக்கள் கட்சியைத் தொடங்கிய போது, இவரும் பாட்டாளி மக்கள் கட்சியிலிருந்து வெளியேறி தமிழ் பாட்டாளி மக்கள் கட்சியின் பொதுச்செயலராக இருந்தார். இதன் பின்னர் 2005 ஆம் ஆண்டில் பா.ம.க.வில் இருந்து விலகிய முருகவேல் ராஜன் என்பவருடன் சேர்ந்து, *தமிழர் அரசு* என்ற தனிக் கட்சியைத் தொடங்கினார். அக்கட்சிக்குத் தலைவராக சி. பசுபதிபாண்டியன் இருந்து வந்தார். எனினும் இக்கட்சி தீவிரமாகச் செயல்படவில்லை. இந்நிலையில், 2011-இல் நடைபெற்ற சட்டப் பேரவைத் தேர்தலில், திருநெல்வேலி சட்டமன்றத் தொகுதியில், தேவேந்திர குல வேளாளர் கூட்டமைப்பின் சார்பில் போட்டியிட்டு 4,000 வாக்குகளைப் பெற்று அரசியலில் இருந்து ஒதுங்கினார்.
# பசுபதி பாண்டியன்

## குற்ற வழக்குப் பதிவு

1990 ஆம் ஆண்டில் தூத்துக்குடி பகுதியில் இரு பிரிவினரிடையே அடிக்கடி தகராறு ஏற்பட்டு வந்தது. இது தொடர்பாக ஆகத்து 31, 1990இல் சிலுவைபட்டி மைக்கேல் என்பவர் கொலை செய்யப்பட்டார். இந்த வழக்கில் பசுபதி பாண்டியன் குற்றவாளியாகச் சேர்க்கப்பட்டார். இதற்குப் பின்பு டிசம்பர் 25, 1990இல், தூத்துக்குடி அருகே கிருஷ்ணராஜபுரத்தைச் சேர்ந்த அந்தோணிசாமி என்ற இளைஞர் கொலை செய்யப்பட்ட வழக்கிலும், பசுபதி பாண்டியன் சேர்க்கப்பட்டார்.
# பசுபதி பாண்டியன்

## கொலை

2006 ஆம் ஆண்டு ஏப்ரல் 6 ஆம் தேதி அன்று இவர் மனைவியுடன் தூத்துக்குடிக்குப் பயணித்தபோது, எப்போதும் வென்றான் அருகே ஒரு பாலத்தில் வந்து கொண்டிருக்கும்போது வெடிகுண்டு வீசப்பட்டு, அரிவாளால் வெட்டப்பட்டதில் மனைவி ஜெசிந்தா பாண்டியன் உயிர் இழந்தார். இந்நிலையில் ஐந்து ஆண்டுகளுக்குப் பின்னர் சனவரி 10, 2012இல், திண்டுக்கல் மாவட்டம் நந்தவனப்பட்டியில் அவருக்குச் சொந்தமான வீட்டின் முன்பு பசுபதி பாண்டியன் வெட்டிக் கொலை செய்யப்பட்டார்.
# பசுபதி பாண்டியன்

## கொலைக்கான காரணங்கள்

1990 ஆம் ஆண்டு பழைய காயல் அருகே புல்லாவெளி கிராமத்தைச் சேர்ந்தவர்களுக்கும், மூலக்கரை பண்ணையார் சிவசுப்பிரமணிய நாடார் என்பவருக்கும் உப்பளத்திற்கு தண்ணீர் பாய்ச்சுவது தொடர்பாகத் தகராறு நடந்து வந்தது. இதில் பசுபதிபாண்டியன் புல்லாவெளி கிராமத்தைச் சேர்ந்தவர்களுக்கு ஆதரவாகச் செயல்பட்டார். இதனால், பசுபதி பாண்டியன் மற்றும் அவரின் கூட்டாளிகள் சனவரி 24, 1993 ஆம் ஆண்டு சிவசுப்பிரமணிய நாடாரின் மகன் அசுபதி பண்ணையாரைக் கொலை செய்தனர். அசுபதி பண்ணையார், சுபாஷ் பண்ணையாரின் தந்தையும், வெங்கடேஷ் பண்ணையாரின் சித்தப்பாவும் ஆவார். பின்பு சூலை 8, 1993இல் சிவசுப்பிரமணிய நாடாரையும் பசுபதிபாண்டியன் மற்றும் அவரின் கூட்டாளிகள் கொலை செய்ததாக, மீண்டும் இரு தரப்பினருக்கும் இடையே அடுத்தடுத்து மோதல்கள் ஏற்பட்டன. இதில் இரு தரப்பிலும் பலர் உயிரிழந்தனர். பசுபதி பாண்டியனுக்கும், மறைந்த வெங்கடேஷ் பண்ணையாருக்கும் விரோதம் இருந்த நிலையில், வெங்கடேஷ் பண்ணையார் காவல் துறையால் சுடப்பட்டு மரணம் அடைந்தார். இதற்குப் பிறகும் அவரின் தம்பி சுபாஷ் பண்ணையாருக்கும், பசுபதி பாண்டியனுக்கும் விரோதம் தொடர்ந்து இருந்து வந்தது.
# பசுபதி பாண்டியன்

## தொடரும் பகை

சி. பசுபதி பாண்டியன் கொலை செய்யப்பட்டதை அடுத்து, இவ்வழக்கில் தொடர்புடையவராகக் கருதப்பட்ட ஒன்றியக் கவுன்சிலர் முத்துப்பாண்டி என்பவரும், இராஜபாளையம் அருகில் உள்ள சேத்தூர் என்னும் ஊரைச்சேர்ந்த புறா மாடசாமி என்பவரும் சில மாதங்களுக்கு முன்னர் கொலை செய்யப்பட்டனர். அதன் பின்னர் சூன் மாதம் 15 ஆம் தேதி 2014 ஆம் ஆண்டு சுபாஸ் பண்ணையாரின் கூட்டாளிகள் மீது நாட்டு வெடிகுண்டு வீசப்பட்டது. இதில் எவருக்கும் காயம் ஏற்படவில்லை.
# ஜூனியர் விகடன்

**ஜுனியர் விகடன் ** என்பது விகடன் குழுமத்தின் வாரமிருமுறை செய்தி இதழ் ஆகும். இது அரசியல், சமூக விழிப்புணர்வு, அண்மைய நிகழ்வுகள், திரையுலக செய்திகள் போன்ற செய்திகளைக் கொண்டுள்ளது. இந்த வாரமிருமுறை இதழில் *மிஸ்டர் கழுகு* என்னும் பகுதி புலனாய்வு செய்திகளையும் அரசியல் நிகழ்வுகளையும் கொண்டுள்ளது.
# 2012 கோடைக்கால ஒலிம்பிக் செய்தித் தொகுப்பு

2012 கோடைக்கால ஒலிம்பிக் விளையாட்டுப் போட்டிகளின் குறிப்பிட்டுச் சொல்லத்தக்க முக்கிய முடிவுகள் இங்கு தொகுக்கப்பட்டுள்ளன.
# 2012 கோடைக்கால ஒலிம்பிக் செய்தித் தொகுப்பு

## முதல் பதக்கம்

இந்த ஒலிம்பிக் நிகழ்வின் முதல் பதக்கம், **பெண்களுக்கான 10 மீட்டர் காற்றழுத்த வெடிகுழல் (ஏர் ரைபிள்) போட்டி**யில் வழங்கப்பட்டது.  
தங்கம் வென்றவர்: **யி சில்லிங் (சீன மக்கள் குடியரசு)** - 502.9 புள்ளிகள்  
வெள்ளிப் பதக்கம் வென்றவர்: சில்வியா பொகச்கா (போலந்து) - 502.2 புள்ளிகள்  
வெண்கலப் பதக்கம் வென்றவர்: யூ டான் (சீன மக்கள் குடியரசு) - 501.5 புள்ளிகள்
# 2012 கோடைக்கால ஒலிம்பிக் செய்தித் தொகுப்பு

## சாதனைகள்

- மைக்கேல் பெல்ப்ஸ் இருபத்திரண்டு பதக்கங்களைப் பெற்று முந்தைய ஒலிம்பிக் சாதனையை முறியடித்தார்.
# 2012 கோடைக்கால ஒலிம்பிக் செய்தித் தொகுப்பு

## நீர் விளையாட்டுக்கள்

### நீச்சல்

விரிவான தகவல்களுக்கு, காண்க: 2012 கோடைக்கால ஒலிம்பிக் நீச்சல் விளையாட்டுகள்
# 2012 கோடைக்கால ஒலிம்பிக் செய்தித் தொகுப்பு

## நீர் விளையாட்டுக்கள்

### நீரில் பாய்தல்

#### ஆண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 3 மீ உந்துவிசைப் பலகை | லியா ஷக்ஹரோவ் (555.90 புள்ளிகள்) | கின் கை (541.75 புள்ளிகள்) | ஹி சாங் (524.15 புள்ளிகள்) |  |  |  |
| 2 | 10 மீ தாவு மேடை | டேவிட் பௌடியா (568.65 புள்ளிகள்) | க்யு போ (566.85 புள்ளிகள்) | டோம் தாலே (556.85 புள்ளிகள்) | ஆகத்து 11 |  |  |
| 3 | 3 மீ உந்துவிசைப் பலகை - ஒருங்கிசைந்த பாய்தல் |  |  |  |  |  |  |
| 4 | 10 மீ தாவு மேடை - ஒருங்கிசைந்த பாய்தல் |  |  |  |  |  |  |
# 2012 கோடைக்கால ஒலிம்பிக் செய்தித் தொகுப்பு

## நீர் விளையாட்டுக்கள்

### நீரில் பாய்தல்

#### பெண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 3 மீ உந்துவிசைப் பலகை |  |  |  |  |  |  |
| 2 | 10 மீ தாவு மேடை |  |  |  |  |  |  |
| 3 | 3 மீ உந்துவிசைப் பலகை - ஒருங்கிசைந்த பாய்தல் |  |  |  |  |  |  |
| 4 | 10 மீ தாவு மேடை - ஒருங்கிசைந்த பாய்தல் |  |  |  |  |  |  |
# 2012 கோடைக்கால ஒலிம்பிக் செய்தித் தொகுப்பு

## நீர் விளையாட்டுக்கள்

### நீர்ப் பந்தாட்டம்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | ஆண்கள் அணி | குரோவாசியா பயிற்சியாளர் ரூடிக்கு இது நான்காவது தங்கமாகும். 1992 பார்சிலோனா ஒலிப்பிக்கில் இத்தாலிய அணியின் பொறுப்பாளராக இருந்த போது பெற்ற தங்கமும் இதில் அடக்கம் | ஆகத்து 12 |  |  |  |  |
| 2 | பெண்கள் அணி | 2000 சிட்னி ஒலிம்பிக்கில் அறிமுகப்படுத்தப்பட்ட பெண்கள் நீர்ப் பந்தாட்டத்தில் அமெரிக்காவிற்கு இது முதல் தங்கமாகும். 2 வெள்ளி 1 வெண்கல பதக்கங்களை இதுவரை வென்றுள்ளது. | ஆகத்து 9 |  |  |  |  |
# 2012 கோடைக்கால ஒலிம்பிக் செய்தித் தொகுப்பு

## நீர் விளையாட்டுக்கள்

### ஒருங்கிசைந்த நீச்சல்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | பெண்கள் (இருவர் பாடிசை) | 197.100 புள்ளிகள் | 192.900 புள்ளிகள் | 192.870 புள்ளிகள் | தொடர்ந்து 4 ஆவது முறையாக ஒலிம்பிக்கில் தங்கப்பதக்கத்தை உருசியா வென்றுள்ளது. | ஆகத்து 7 |  |
| 2 | பெண்கள் (அணி) | 197.030 புள்ளிகள் | 194.010 புள்ளிகள் | 193.120 புள்ளிகள் | தொடர்ந்து 4 ஆவது முறையாக ஒலிம்பிக்கில் தங்கப்பதக்கத்தை உருசியா வென்றுள்ளது | ஆகத்து 10 |  |
# 2012 கோடைக்கால ஒலிம்பிக் செய்தித் தொகுப்பு

## கருவி விளையாட்டுக்கள்

### குறி பார்த்துச் சுடுதல்

#### ஆண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 50 மீ வெடிகுழல் மூன்று நிலைகள் | 1278.5 புள்ளிகள் | 1272.5 புள்ளிகள் | 1271.3 புள்ளிகள் | ஆகத்து 6 |  |  |
| 2 | 50 மீ வெடிகுழல் குப்புறப் படுத்தவாறு சுடுதல் | 705.5 புள்ளிகள் | 701.2 புள்ளிகள் | 701.0 புள்ளிகள் | ஆகத்து 3 |  |  |
| 3 | 10 மீ காற்றழுத்த வெடிகுழல் | 702.1 புள்ளிகள் | 701.5 புள்ளிகள் | 701.1 புள்ளிகள் | யூலை 30 |  |  |
| 4 | 50 மீ கைத்துப்பாக்கி | 662 புள்ளிகள் | 661.5 புள்ளிகள் | 658.6 புள்ளிகள் | ஆகத்து 5 |  |  |
| 5 | 25 மீ விரைவாகச் சுடுதல் கைத்துப்பாக்கி | 34 புள்ளிகள் | 30 புள்ளிகள் | 27 புள்ளிகள் | ஆகத்து 3 |  |  |
| 6 | 10 மீ காற்றழுத்த கைத்துப்பாக்கி | 688.2 புள்ளிகள் | 685.8 புள்ளிகள் | 685.2 புள்ளிகள் | யூலை 28 |  |  |
| 7 | பொறி | 146 புள்ளிகள் | 146 புள்ளிகள் | 145 புள்ளிகள் | ஆகத்து 6 |  |  |
| 8 | இரட்டைப் பொறி | 188 புள்ளிகள் | 186 புள்ளிகள் | 185 புள்ளிகள் | ஆகத்து 2 |  |  |
| 9 | களிமண் தட்டுகளைச் சுட்டு வீழ்த்துதல் | 148 புள்ளிகள் | 146 புள்ளிகள் | 144 புள்ளிகள் | யூலை 31 |  |  |
# 2012 கோடைக்கால ஒலிம்பிக் செய்தித் தொகுப்பு

## கருவி விளையாட்டுக்கள்

### குறி பார்த்துச் சுடுதல்

#### பெண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 50 மீ வெடிகுழல் மூன்று நிலைகள் | 691.9 புள்ளிகள் | 687.5 புள்ளிகள் | 683.0 புள்ளிகள் | ஆகத்து 4 |  |  |
| 2 | 10 மீ காற்றழுத்த வெடிகுழல் | 502.9 புள்ளிகள் | 502.2 புள்ளிகள் | 501.5 புள்ளிகள் | யூலை 28 |  |  |
| 3 | 25 மீ கைத்துப்பாக்கி | 792.4 புள்ளிகள் | 791.4 புள்ளிகள் | 788.6 புள்ளிகள் | ஆகத்து 1 |  |  |
| 4 | 10 மீ காற்றழுத்த கைத்துப்பாக்கி | 488.1 புள்ளிகள் | 486.6 புள்ளிகள் | 486.6 புள்ளிகள் | யூலை 29 |  |  |
| 5 | பொறி | 99 புள்ளிகள் | 93 புள்ளிகள் | 93 புள்ளிகள் | ஆகத்து 4 |  |  |
| 6 | களிமண் தட்டுகளைச் சுட்டு வீழ்த்துதல் | 99 புள்ளிகள் | 91 புள்ளிகள் | 90 புள்ளிகள் | அமெரிக்காவின் கிம்பர்ளி ரோட் தொடர்ந்து 5 ஒலிம்பிக் போட்டிகளில் பதக்கம் பெற்றுள்ளார். | யூலை 29 |  |
# 2012 கோடைக்கால ஒலிம்பிக் செய்தித் தொகுப்பு

## கருவி விளையாட்டுக்கள்

### வில்வித்தை

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | ஆண்களுக்கான அணி நிகழ்வு | யூலை 28 |  |  |  |  |  |
| 2 | பெண்களுக்கான அணி நிகழ்வு | பெண்களுக்கான அணிப் போட்டியில் தொடர்ந்து 7 ஆவது முறையாக ஒலிம்பிக்கில் தங்கப்பதக்கத்தை தென்கொரியா வென்றுள்ளது | யூலை 29 |  |  |  |  |
| 3 | ஆண்களுக்கான தனிநபர் பிரிவு | பார்வைதிறன் மிகக்குறைவாக உள்ள மாற்றுதிறனாளி தங்கம் வென்றார் | ஆகத்து 3 |  |  |  |  |
| 4 | பெண்களுக்கான தனிநபர் பிரிவு | ஆகத்து 2 |  |  |  |  |  |
# 2012 கோடைக்கால ஒலிம்பிக் செய்தித் தொகுப்பு

## கருவி விளையாட்டுக்கள்

### பாரம்தூக்குதல்

#### ஆண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 56 கிலோகிராம் பிரிவு | தூக்கிய மொத்த எடை 293 | தூக்கிய மொத்த எடை 289 | தூக்கிய மொத்த எடை 286 | யூலை 29 |  |  |
| 2 | 62 கிலோகிராம் பிரிவு |  |  |  |  |  |  |
| 3 | 69 கிலோகிராம் பிரிவு |  |  |  |  |  |  |
| 4 | 77 கிலோகிராம் பிரிவு |  |  |  |  |  |  |
| 5 | 85 கிலோகிராம் பிரிவு |  |  |  |  |  |  |
| 6 | 94 கிலோகிராம் பிரிவு |  |  |  |  |  |  |
| 7 | 105 கிலோகிராம் பிரிவு |  |  |  |  |  |  |
| 8 | +105 கிலோகிராம் பிரிவு |  |  |  |  |  |  |
# 2012 கோடைக்கால ஒலிம்பிக் செய்தித் தொகுப்பு

## கருவி விளையாட்டுக்கள்

### பாரம்தூக்குதல்

#### பெண்களுக்கான நிகழ்வுகள்

| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 48 கிலோகிராம் பிரிவு |  |  |  |  |  |  |
| 2 | 53 கிலோகிராம் பிரிவு |  |  |  |  |  |  |
| 3 | 58 கிலோகிராம் பிரிவு |  |  |  |  |  |  |
| 4 | 63 கிலோகிராம் பிரிவு |  |  |  |  |  |  |
| 5 | 69 கிலோகிராம் பிரிவு |  |  |  |  |  |  |
| 6 | 75 கிலோகிராம் பிரிவு |  |  |  |  |  |  |
| 7 | +75 கிலோகிராம் பிரிவு |  |  |  |  |  |  |